ג'סטין טימברלייק

ג'סטין רנדל טימברלייק (באנגלית: Justin Randall Timberlake; נולד ב-31 בינואר 1981) הוא זמר, שחקן ומפיק מוזיקלי אמריקאי. בתחילת הקריירה המוזיקלית שלו הצטרף טימברלייק ללהקת "אן סינק". מיד לאחר פרוק הלהקה החל להקליט את אלבום הסולו הראשון שלו, "Justified", שיצא בנובמבר 2002. "Justified" זכה בפרס גראמי בקטגוריית "אלבום הפופ/רוק הטוב ביותר" והיה מועמד בקטגוריית "אלבום השנה". ברחבי העולם נמכר האלבום בלמעלה מעשרה מיליון עותקים. בספטמבר 2006 יצא אלבומו השני "FutureSex/LoveSounds". האלבום נמכר בלמעלה מ-18 מיליון עותקים. במהלך הקריירה המוזיקלית שלו שיתף טימברלייק פעולה עם זמרים מצליחים רבים, בתוכם ביונסה, מדונה, בריטני ספירס, כריסטינה אגילרה, הבלאק אייד פיז, ריהאנה, טימבלנד ו-T.I.‎. טימברלייק זכה למספר כינויים כמו "נשיא הפופ" ו"נסיך הפופ" ויש הפונים אליו בראשי תיבות של שמו "JT". בשנת 2000 החל טימברלייק לשחק גם בסדרות טלוויזיה ובסרטי קולנוע. במהלך הקריירה שלו כשחקן השתתף טימברלייק בתפקידים בולטים בסדרה הקומית "סאטרדיי נייט לייב" ובסרטים "שרק השלישי", "יוגי דב", "הרשת החברתית" ו"טרולים". הופעתו ב"סאטרדיי נייט לייב" זיכתה אותו בשני פרסי אמי ותפקידו בסרט "הרשת החברתית" זיכה אותו בפרס ה-PFCS ובמועמדות לפרס גילדת שחקני המסך. טימברלייק נולד בממפיס, טנסי שבארצות הברית. טימברלייק חונך כנוצרי אך כשבגר, הגדיר את עצמו כ"יותר רוחני מדתי". ב-1985, כשהיה בן 4, הוריו התגרשו ומאז שניהם התחתנו מחדש[דרושה הבהרה]. ב-1993, כשהיה טימברלייק בן 12, הוא הופיע בתוכנית טלוויזיה לגילוי כישרונות צעירים בשם "Star Search" ואחריה הצטרף לתוכנית "המועדון החדש של מיקי מאוס", שם פגש גם את בריטני ספירס, כריסטינה אגילרה וג'יי.סי. שאזיי. ערך מורחב – אן סינק ב-1995 פנה טימברלייק אל שאזיי וכריס קירקפטריק והציע לו להקים להקת בנים שמאוחר יותר באותה השנה הפכה ללהקת אן סינק. הלהקה זכתה להצלחה רבה והיא מחזיקה בשיא המכירות לאלבום בשבוע הראשון. טימברלייק, יחד עם שאזיי, היה זמר מוביל בלהקה. בשנת 2002 פנה טימברלייק לקריירת סולו ועם עזיבתו התפרקה למעשה הלהקה. בשנת 2002, לאחר פירוק אן סינק, החל טימברלייק להקליט את אלבום הסולו הראשון שלו, "Justified", שיצא ב-5 בנובמבר 2002. טימברלייק כתב את כל השירים באלבום, ובכתיבת רובם השתתפו גם צמד המפיקים הנפטונס שגם הפיקו את השירים אותם כתבו. בכתיבה ובהפקה השתתפו גם טימבלנד, בריאן מקנייט, קלאוס נורין, האנדרדוגס, סקוט סטורץ', דיימון תומאס והארווי מייסון ג'וניור. האלבום זכה בפרס גראמי בקטגוריה "אלבום הפופ הטוב ביותר", בפרסי המוזיקה הבריטית בקטגוריה "האלבום הבינלאומי הטוב ביותר" ובפרס המוזיקה האמריקאית בקטגוריה "אלבום הפופ/רוק הטוב ביותר". האלבום נמכר ברחבי העולם בלמעלה מעשרה מיליון עותקים, והגיע למעמד פלטינה ×3 בארצות הברית (למעלה מ-4 מיליון עותקים), ולפלטינה ×5 בממלכה המאוחדת (למעלה מ-1.5 מיליון עותקים) בה שהה בראש מצעד האלבומים במשך שישה שבועות לא רצופים. מהאלבום יצאו ארבעה סינגלים: "Like I Love You", ‏"Cry Me a River", ‏"Rock Your Body" ו-"Señorita". השיר "Cry Me a River" זכה בפרס גראמי בקטגוריה "ביצוע הפופ הטוב ביותר לזמרים". בתחילת 2003 השתתף טימברלייק בביצוע השיר המצליח של הבלאק אייד פיז "Where Is the Love?‎". לאחר יציאת האלבום יצא טימברלייק לסיבוב הופעות בשם "Justified/Stripped Tour" את סיבוב ההופעות חלק טימברלייק עם כריסטינה אגילרה שהוציאה את אלבומה "Stripped" באוקטובר 2002, "Justified/Stripped Tour" החל ביוני 2003 והסתיים לאחר שלושה חודשים בספטמבר 2003 ובמהלכו הופיעו השניים למעלה מ-40 פעמים בארצות הברית ובקנדה. בנובמבר 2003, לאחר שהסתיים "Justified/Stripped Tour" יצא טימברלייק לסיבוב הופעות משלו בשם "Justified and Lovin' It Live" שנמשך עד ליוני 2004. ב-8 בפברואר 2004 התקיים טקס פרסי גראמי ה-46 בו טימברלייק היה מועמד לחמישה פרסים: על אלבומו "Justified" היה מועמד לפרס "אלבום השנה" וזכה בפרס "אלבום הפופ הטוב ביותר", על השיר "Where Is the Love?‎" היה מועמד לשני פרסים "תקליט השנה" ו-"שיתוף הפעולה ראפ/שירה הטוב ביותר" ועל השיר "Cry Me a River" זכה בפרס על "ביצוע הפופ הטוב ביותר לזמרים". בהופעת המחצית של משחק סופרבול XXXVIII, הופיעה ג'נט ג'קסון יחד עם טימברלייק. בסיום ההופעה משך טימברלייק חלק מחולצתה של ג'קסון תוך שהוא חושף את השד הימני שלה לעיניי מיליוני הצופים בטלוויזיה. רשתות הטלוויזיה אשר שידרו את המשחק בשידור חי הכחישו כל קשר למקרה – שעורר שערורייה גדולה בארצות הברית – וכינו את התקרית "תקרית מלתחה". לאחר המקרה, התנצלו ג'קסון וטימברלייק ואילו רשת CBS נקנסה ב-550 אלף דולר. לאחר שהסתיים סיבוב ההופעות הפסיק טימברלייק את קריירת השירה שלו ושיחק בסרט "אלפא דוג" וגילם את דמותו של אלטון ג'ון הצעיר בקליפ לשירו של ג'ון "This Train Don't Stop There Anymore". טימברלייק היה מועמד לשחק בסרט המבוסס על המחזמר "רנט" אך במאי הסרט, כריס קולומבוס, התעקש שרק כאלו שהופיעו במקור בברודוויי יוכלו להעביר את המשמעות האמיתית של "רנט". באותה התקופה השתתף טימברלייק בביצוע השיר "Signs" של סנופ דוג. במאי 2005 עבר טימברלייק ניתוח להסרת קשרירים מגרונו והומלץ לו להימנע מלשיר למשך כמה חודשים. במאי 2006 ביצע טימברלייק הופעת קמאו בווידאו קליפ של השיר "Promiscuous" שמבצעים נלי פורטדו וטימבלנד. בנובמבר 2005 החל טימברלייק להקליט את אלבומו השני "FutureSex/LoveSounds", וב-12 בספטמבר 2006 יצא האלבום לחנויות. טימברלייק היה מעורב בכתיבת כל 13 שירי האלבום ובהפקת 10 מתוכם, יחד עם טימבלנד ודנג'ה ואמנים נוספים. מתוך "FutureSex/LoveSounds" יצאו כסינגלים השירים המצליחים "SexyBack", ‏"My Love" (אשר סומפל לשיר בסוגת הדיפ-האוס "Randall" של ניקוארה ויליאם תחת שם הבמה "טסטין ג'ימברלייק"), ו-"What Goes Around... Comes Around". האלבום נמכר ברחבי העולם בלמעלה מ-14 מיליון עותקים ברחבי העולם, תוך שהוא מגיע למעמד של פלטינה ×5 באוסטרליה ובקנדה ולפלטינה ×4 בארצות הברית. האלבום היה מועמד למספר פרסים חשובים: שני פרסי גראמי בקטגוריות "אלבום השנה" ו"אלבום הפופ הטוב ביותר", שני פרסי המוזיקה האמריקאית בקטגוריות "אלבום הנשמה המועדף" ו"אלבום הרוק/פופ המועדף" ולפרס המוזיקה הבריטית בקטגוריה "האלבום הבינלאומי הטוב ביותר". מכל חמש המועמדויות זכה האלבום רק בפרס המוזיקה האמריקאית בקטגוריה "אלבום הנשמה המועדף", אך האלבום זיכה את טימברלייק עצמו במספר פרסים ובשנה שלאחר יציאת האלבום זכה טימברלייק בפרס "הזמר הבינלאומי הטוב ביותר" מטעם ה-BRITS, "זמר הפופ/רוק המועדף" מטעם ה-AMA ו"זמר השנה" מטעם ה-VMA. בינואר 2007, לאחר יציאת האלבום, יצא טימברלייק לסיבוב הופעות בשם "FutureSex/LoveShow", במהלכו הופיע 119 פעמים באמריקה הצפונית ובאירופה. באותה שנה הופיע בסרטים: "אנחת הנחש השחור", "עלילות סאות'לנד" ודיבב את דמותו של הנסיך ארתי בסרט האנימציה המצליח "שרק השלישי". בשנת 2008, שיחק בסרט "גורו האהבה" לצידם של מייק מאיירס וג'סיקה אלבה. בשנת 2010, שיחק טימברלייק בסרט זוכה האוסקר "הרשת החברתית" שאף זיכה את טימברלייק בפרס ה-"Phoenix Film Critics Society" ובמועמדות לפרס גילדת שחקני המסך. באותה שנה הוא דיבב את דמותו של הדוב בו-בו בסרט "יוגי דב". בשנת 2011, כיכב בסרטים "עולם הזמן" לצידה של אמנדה סייפריד, "מורה רעה" לצידה של קמרון דיאז ו"ידידים פלוס" לצידה של מילה קוניס. ב-15 במרץ 2013 יצא לאור האלבום השלישי של טימברלייק, "The 20/20 Experience" וב-27 בספטמבר, יצא לאור האלבום הרביעי של טימברלייק, "The 20/20 Experience 2 of 2". באותה שנה שיחק בסרט "בתוך לואין דייוויס". ב-28 במאי 2014 הופיע טימברלייק בפעם הראשונה בישראל, לעיני כ-50,000 צופים בפארק הירקון, במסגרת סיבוב ההופעות "The 20/20 Experience World Tour". טימברלייק נבחר על ידי הנהלת ה-NFL להוביל את מופיע המחצית של סופרבול LII שהתקיים ב-4 בפברואר 2018. זו הפעם הראשונה בה טימברלייק הופיע באירוע הכי נצפה בטלוויזיה האמריקאית מאז 2004. כזכור, אז הוא היה מעורב באחת השערוריות הגדולות אי פעם, כשחשף את שדה של ג'נט ג'קסון לעיני עשרות מיליוני אמריקאים בסיום ההופעה המשותפת שלהם. צופים רבים התלוננו על איכות הסאונד באצטדיון, על מופע סולידי, שאינו עומד בקנה מידה של המעמד, אשר נחשב כמופע המושקע והנצפה ביותר בארצות הברית, כמו כן טימברלייק קיבל ביקורת על המחווה שערך לפרינס המנוח, שביקר בחריפות את השימוש בהולוגרמות כדי "להחזיר" זמרים שהלכו לעולמם. בשנת 2018, היה לאחד מכותבי הלהיט "Without Me" של הלסי. ביולי 2020 פורסם כי טימברלייק עתיד לככב בסרט הדרמה "Palmer" של חברת אפל לצד ג'ונו טמפל, ג'ון סקוויב ואלישה ויינרייט. ב-1 בספטמבר 2023 השתתף בסינגל "Keep Going Up" של טימבלנד עם נלי פורטדו. במרץ 2025, טימברלייק צפוי להיות בין המופעים המרכזיים בפסטיבלי לולהפלוזה 2025 שיתקיימו בצ'ילה, ארגנטינה וברזיל. אלו יהיו הופעות הבכורה שלו בדרום אמריקה. באוקטובר 2023, טימברלייק, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. טימברלייק יצא בעבר עם בריטני ספירס ועם קמרון דיאז[דרוש מקור]. ב-2007 החל לצאת עם השחקנית ג'סיקה בייל. השניים התארסו ב-2011 ונישאו ב-2012. ב-2015 נולד בנם הבכור. ביולי 2020 נולד בנם השני. ביוני 2024, טימברלייק הואשם בנהיגה בשכרות לאחר שהמשטרה עצרה אותו בגלל שסטה מהנתיב ולא ציית לתמרור עצור. הקצין שעצר אותו דיווח שעיניו היו אדומות ומבריקות, והוא נכשל במבחן לבדיקת פיכחות. טימברלייק סירב לבצע בדיקת ינשוף, דבר שמוביל להשעיית רישיון הנהיגה למשך שנה. עורך דינו של טימברלייק הכחיש בעבר את ההאשמות, וטען שטימברלייק לא היה תחת השפעת אלכוהול בזמן האירוע. טימברלייק אמר לשוטרים שהוא שתה מרטיני אחד והיה בדרכו הביתה עם חברים לאחר מכן. טימברלייק הודה באשמה במסגרת עסקת טיעון. הוא נדון ל-25 שעות עבודות שירות וקנס של 760 דולר. ערך מורחב – דיסקוגרפיה של ג'סטין טימברלייק 2002: Justified 2006: FutureSex/LoveSounds 2013: The 20/20 Experience 2013: The 20/20 Experience 2 of 2 2018: Man of the Woods 2024: Everything I Thought It Was 2003: Justin & Christina (בשיתוף עם כריסטינה אגילרה) 2004: I'm Lovin' It 2010: Essential Mixes 2013: The 20/20 Experience: The Complete Experience 2003: Justified: The Videos 2003: Live from London 2007: Video Triple Play 2007: FutureSex/LoveShow Live from Madison Square Garden Justified World Tour :2003–2004 2007: FutureSex/LoveShow The 20/20 Experience World Tour :2013–2015 2018–2019: The Man of the Woods Tour Justified & Stripped Tour :2003 (בשיתוף עם כריסטינה אגילרה) Legends of the Summer Stadium Tour :2013 "Longshot" ‏(2000) "התנהגות לדוגמה" (2000) - סרט טלוויזיה "על הקו" (2001) "אדיסון" (2005) "אלפא דוג" (2006) "אנחת הנחש השחור" (2006) "שרק השלישי" (דיבוב) (2007) "עלילות סאות'לנד" (2007) "גורו האהבה" (2008) "הדרך הפתוחה" (2009) "הרשת החברתית" (2010) "יוגי דב" (דיבוב) (2010) "מורה רעה" (2011) "ידידים פלוס" (2011) "עולם הזמן" (2011) "בחזרה למשחק" (2012) "בתוך לואין דייוויס" (2013) "ההימור" (2013) "טרולים" (דיבוב) (2016) "גלגל ענק" (2017) "טרולים מסביב לעולם" (דיבוב) (2020) "פאלמר" (2021) "רפטייל" ‏(2023) "טרולים 3: הקול טוב" (2023) - דיבוב "קנדי" (2022) אתר האינטרנט הרשמי של ג'סטין טימברלייק (באנגלית) ג'סטין טימברלייק, ברשת החברתית פייסבוק ג'סטין טימברלייק, ברשת החברתית אקס (טוויטר) ג'סטין טימברלייק, ברשת החברתית אינסטגרם ג'סטין טימברלייק, ברשת החברתית טיקטוק ג'סטין טימברלייק, סרטונים בערוץ היוטיוב ג'סטין טימברלייק, במסד הנתונים הקולנועיים IMDb (באנגלית) ג'סטין טימברלייק, באתר "אידיבי", מאגר הידע העברי לקולנוע ישראלי ועולמי ג'סטין טימברלייק, באתר AllMovie (באנגלית) ג'סטין טימברלייק, באתר Rotten Tomatoes (באנגלית) ג'סטין טימברלייק, באתר Box Office Mojo (באנגלית) ג'סטין טימברלייק, באתר Metacritic (באנגלית) ג'סטין טימברלייק, במסד הנתונים הקולנועיים KinoPoisk (ברוסית) ג'סטין טימברלייק, באתר אפל מיוזיק (באנגלית) ג'סטין טימברלייק, באתר ספוטיפיי ג'סטין טימברלייק, באתר סאונדקלאוד (באנגלית) ג'סטין טימברלייק, באתר Last.fm (באנגלית) ג'סטין טימברלייק, באתר AllMusic (באנגלית) ג'סטין טימברלייק, באתר MusicBrainz (באנגלית) ג'סטין טימברלייק, באתר דיזר ג'סטין טימברלייק, באתר Discogs (באנגלית) ג'סטין טימברלייק, באתר Songkick (באנגלית) ג'סטין טימברלייק, באתר Genius ג'סטין טימברלייק, באתר SecondHandSongs ג'סטין טימברלייק, באתר MOOMA (בארכיון האינטרנט) ג'סטין טימברלייק, באתר בילבורד (באנגלית) ג'סטין טימברלייק, באתר טיידל (באנגלית) ג'סטין טימברלייק, באתר אנציקלופדיה בריטניקה (באנגלית) ג'סטין טימברלייק, באתר VH1 ניב שטנדל, ג'סטין דו איט: עלייתו של ג'סטין טימברלייק, באתר nrg‏, 29 באוקטובר 2010 דני לרנר, ידידות אפלטונית?, באתר nrg‏, 18 בספטמבר 2011 עמית קוטלר, החדש של ג'סטין טימברלייק: בשביל זה חזרת?, 13 במרץ 2013 אמרי מרמור‏, "The 20/20 Experience": ג'סטין טימברלייק חוזר לכבוש את הפסגה, באתר וואלה, 18 במרץ 2013 גאי טרבאי, הניו יורק טיימס, להלביש את ג'סטין טימברלייק, באתר הארץ, 3 באפריל 2013 אליחי וידל, קאש אנד טראש - מפעל חייו של ג'סטין טימברלייק, באתר הארץ, 15 בנובמבר 2013 נעמה רק, הדרך לפסגה של ג'סטין טימברלייק, באתר Time Out תל אביב, 19 בינואר 2014 עכבר העיר, עכבר העיר אונליין, עלייתו ועלייתו של ג'סטין טימברלייק, באתר הארץ, 31 בינואר 2014 קרן בר לב, ‏בקרוב אצלנו: האבולוציה של ג'סטין טימברלייק, באתר ‏מאקו‏, 31 בינואר 2014 אבי גולדברגר‏, תגיד משהו: האלבום החדש של ג'סטין טימברלייק הוא מגלומניה ריקה, באתר וואלה, 4 בפברואר 2018 Justin Timberlake a member of the boy band N'SYNC באתר adherents.com ynet, סופרבול: טימברלייק חשף את החזה של ג'נט ג'קסון, באתר ynet, 2 בפברואר 2004 CBS תשלם קנס על הצגת השד של ג'נט ג'קסון בשידור חי, באתר ‏מאקו‏, 4 במאי 2009 Tustin Jimberlake - Randall באתר סאונדקלאוד סופרבול 2018: ההופעה של ג'סטין טימברלייק וכל הטריילרים החמים, באתר וואלה, 5 בפברואר 2018 Apple Expands Slate With Justin Timberlake-Fisher Stevens Feature ‘Palmer’, Deadline, ‏15 ביולי 2020 (באנגלית) Gil Kaufman, Timbaland Reveals Title For New Collab With Justin Timberlake, Nelly Furtado, Billboard, ‏28 באוגוסט 2023 (באנגלית אמריקאית) Gil Kaufman, Olivia Rodrigo, Justin Timberlake, Shawn Mendes Headlining 2025 Lollapalooza Festivals in Chile, Argentina and Brazil, Billboard, ‏2024-09-03 (באנגלית אמריקאית) Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) Gene Maddaus, Justin Timberlake Expected to Plead Guilty in DWI Case, Variety, ‏2024-09-11 (באנגלית אמריקאית) Gil Kaufman, Justin Timberlake Avoids Talk of DWI Plea, Hypes New Tour Dates, Christmas Song on ‘Tonight Show’, Billboard, ‏2024-09-17 (באנגלית אמריקאית) Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית) Every Kids’ Choice 2024 Winner!, Nick (באנגלית) Dan Heching, MTV VMAs 2024: See who won, CNN, ‏2024-09-12 (באנגלית)